भरोसे को दोबारा जगाना (Reestablishing Trust) एक बेहतर रिश्ता बनाना (Building a Better Relationship)
जब आपका साथी भरोसे के लायक नहीं होता, ये आपके भरोसे पर सबसे बड़ा वार होता है। और ये एक ऐसी चीज़ होती है, जिससे ये पता चलता है, कि वो इंसान न तो किसी चीज के लायक है न ही वो एक हैल्दी रिलेशनशिप को संभाल सकता है। एक तरफ तो अच्छे लोग गलत निर्णय करते हैं, और अगर उन्हें उनकी गलती का असल में अहसास होता है और वो इसके लिए माफी भी मांगते हैं, इस तरह से मिली हुई माफी उनके रिश्ते को और भी बेहतर बना सकती है। वहीं दूसरी ओर, अगर आप फिर से उस इंसान पर भरोसा नहीं कर सकते, तो रिश्ता तो समझो खत्म ही हो चुका है। ध्यान रखने योग्य बातों में ये कुछ खास बातें शामिल हैं:  क्या आपका पार्टनर दिल से माफी माँग रहा है? क्या उसने खुद ही आगे बढ़कर आपको ये बताया है या फिर आपको किसी और से इसका पता लगा? क्या इसके पहले भी ऐसा ही कुछ हो चुका है, या फिर उसने पहले कभी इस तरह का बर्ताव न करने का वादा किया है और इसके बाद भी ये जारी रहा या और भी बदतर हो गया? क्या ये उसके आपके प्रति खराब व्यवहार की एक बड़ी तस्वीर का एक हिस्सा है? क्या आपका पार्टनर रिश्ते को सुधारने के लिए कुछ कदम (अगर आप भी इस रास्ते पर चलने का निर्णय लेते है), जैसे कि, मेरिटल काउंसलिंग, कोई जॉब छोड़ना, मूविंग आदि, उठाने को तैयार है। क्या आपको ऐसा लगता है, कि आपको इस इंसान पर दोबारा भरोसा करना चाहिए? इसका सही या गलत में कोई जवाब नहीं होता। इसका जवाब पूरी तरह से उस इंसान के ऊपर निर्भर करता है, जिसने आपको धोखा दिया है। ये उस वक़्त ज्यादा मायने नहीं रखता, जब आपको धोखा देने वाला इंसान सच्चे दिल से आप से माफी माँगता है, गलती को सुधारने की चाह रखता है, और ऐसा ही कुछ करता है — ये तब ज्यादा आसान हो सकता है और सुधर सकता है।  आपकी फीलिंग्स समय के साथ और उस धोखेबाज़ पार्टनर के साथ मिले अनुभव के साथ में बदल सकती हैं। ये या तो एक तरफ जाएँगी, या फिर किसी दूसरी ओर। ये एकदम नेचुरल है। आपके अच्छे-फ्रेंड्स और रिलेटिव्स ऐसे वक़्त पर आपको एक अच्छा और सच्चा निर्णय लेने में मदद कर सकते हैं। एक बात को समझें, कि आपको ज़्यादातर मामलों में एकदम शुरुआत में ही निर्णय लेने की जरूरत नहीं है। ये आपकी लाइफ है। लोग अक्सर ही कई तरह के अलग-अलग कारणों से धोखा देते हैं और ये कारण हमेशा ही सेक्स नहीं होता है। कभी-कभी लोग इसलिए भी धोखा देते हैं, क्योंकि वो किसी तरह के इमोशनल कनैक्शन की तलाश कर रहे होते हैं, किसी तरह के घाटे या कठिन दौर से निपटने की कोशिश कर रहे होते हैं, या फिर बच के निकलना चाहते हैं। हालाँकि ये उनके द्वारा किए गए इस तरह के बर्ताव का कोई बहाना नहीं होता।  ऐसा न मान लें, कि कि आपके साथी की धोखाधड़ी सेक्स के बारे में थी। आगे बढ़ने से पहले उनके धोखा देने की असली वजह का पता जरूर कर लें। आपके पार्टनर से कुछ ऐसा बोलकर देखें, "मुझे मालूम है, कि तुमने क्यों मुझे धोखा दिया और वो कौन था। प्लीज़ मेरे साथ सच बोलो और मुझे बताओ कि क्या हुआ था।" ध्यान रखें कि हो सकता है, कि उन्हें शायद सच में न मालूम हो, कि आखिर उनसे बेवफाई क्यों हुई। हो सकता है, कि उनके मन में सच में इस बारे में कोई खयाल ही न आया हो, या अगर उन्हें इसका खयाल आया भी होगा, तो भी शायद उन्हें नहीं मालूम हो, कि ऐसा क्यों हुआ। और हो सकता है, कि उसे पूरी तरह से इसकी वजह समझ ही न आई हो। ये इसका कोई बहाना नहीं है, लेकिन आप भी समझें कि उसका "मुझे नहीं मालूम" भी इसका एक सच्चा जवाब होगा। कुछ कॉमन वजहों में ये वजह शामिल हैं:  किसी और इंसान की तरफ आकर्षण। अटेंशन, एक्साइटमेंट या नयेपन की अभिलाषा। एक खतरे में पड़ी शादी: दोनों के बीच में ढ़ंग से बातचीत का न होना, शादी में तनाव, दोनों पार्टनर का अलग रहना। अगर उसके पैरेंट्स आपको लेकर खुश न हो। कुछ लोगों की सोच ऐसी होती है, जो ऐसा मानकर चलते हैं, कि धोखा देने में कोई बुराई नहीं। मेंटल बीमारी या डिसऑर्डर। ऐसे लोग जो धोखा देते हैं, वो जरूरी नहीं कि मेंटल रूप से बीमार ही हों, लेकिन बायपोलर डिसऑर्डर, डिप्रेशन या फिर लोगों का ध्यान पाने की लालसा जैसी मानसिक बीमारी, इस तरह के गलत निर्णय लेने में हांथ बँटाती है। रिश्ते को बनाए रखने के लिए उस तीसरे (और चौंथे या पांचवे) इंसान को इस तस्वीर से बाहर होना चाहिए। हदें तोड़ी जा चुकी हैं, और इन्हें दोबारा फिर से कुछ इस तरह से तैयार करना होगा, जो रिश्ते को बचा सके। कहने का मतलब ये है, कि आपके पार्टनर को उस तीसरे इंसान के साथ सारे बंधनों को तोड़ने का कहना है। वो थर्ड पार्टी अगर उसके ऑफिस में एक-साथ काम करती है या फिर किसी और वजह से उन दोनों का हर दिन सामना होता है, तो ऐसे में उसे आपके पार्टनर से दूर करना आपके लिए काफी कठिन होगा।  इसके लिए लाइफ़स्टाइल में कुछ बदलाव करने की जरूरत पड़ेगी, जैसे कि जॉब छोड़ना, जिम बदलना या फिर किसी दूसरे शहर शिफ्ट हो जाना। अगर ये रिश्ता किसी बहुत करीबी रिलेटिव (जैसे कि, आपके कज़न), तो ऐसे में ये काफी कठिन और अजीब भी हो जाएगा। इससे न सिर्फ आपका रोमांटिक रिलेशनशिप टूटेगा, बल्कि आपका एक करीबी रिश्ता भी टूट जाएगा। अगर आपका पार्टनर उस थर्ड पार्टी के साथ रिश्ता तोड़ने से मना कर देता है, तो ये इस बात का इशारा है, कि वो लोग आपके साथ धोखेबाज़ी करना बंद करने को तैयार नहीं हैं। इस तरह के मामले में, आप इस रिश्ते को वापस ठीक नहीं कर पाएंगे। अगर वो थर्ड पार्टी, आपके पार्टनर के द्वारा सारे रिश्ते तोड़ने के बाद भी उसका पीछा नहीं छोड़ती है, तो ऐसे में आप और आपका पार्टनर उसे आप दोनों से दूर रखने के लिए एक रिस्ट्रेनिंग (restraining) ऑर्डर भी निकलवा सकते हैं। पहले तो ये बात जानना कि आपके पार्टनर का किसी और के साथ में अफेयर चल रहा है, इससे आपको काफी इमोशनल झटका लगेगा। आपको आपके पार्टनर से इसके बारे में बात करने से पहले कुछ वक़्त का इंतज़ार कर लेना चाहिए। आपके रिश्ते में आगे बढ़ने के लिए, जरूरी है, कि आप अफेयर के बारे में चर्चा कर लें, लेकिन ऐसा न सोचें कि आपको एकदम फौरन ही इसके बारे में आपके पार्टनर के साथ बात करना है। आप पूरा वक़्त लें, और जब आपको ऐसा लगे कि आप बात करने को तैयार हैं, तब बात करें।  अगर आपका पार्टनर आपको बात करने के लिए फोर्स करता है, तो कुछ ऐसा बोलें, कि “मुझे ये बात अच्छी लगी, कि आप मुझ से बात करना चाहते हैं, लेकिन मैं अभी बहुत हर्ट हूँ और इस बारे में बात करने की कंडीशन में नहीं हूँ। अगर आप मुझ से प्यार करते हैं, तो प्लीज़ मुझे कुछ वक़्त और स्पेस दें।” आपको बहुत ज्यादा गुस्सा आना एकदम जायज है। आपके पास हर्ट होने, गुस्सा होने और दूसरी तरह के इमोशन्स दिखाने का पूरा अधिकार है। इसे व्यक्त करना आपके लिए हैल्दी है, क्योंकि धोखा देना ठीक नहीं है और आपके पार्टनर को यह जानने की जरूरत है कि उसके कार्य आपको कैसे प्रभावित करते हैं। आपके सच्चे और ओपन न होने का मतलब कि उनको पता ही नहीं चल पाएगा, कि आखिर उन्होने क्या गलत किया है, क्योंकि उनका सच्चाई के साथ सामना नहीं होता, और यदि आप इन नेचुरल और सामान्य भावनाओं को कम करने की कोशिश करते हैं तो आपके अंदर इमोशन्स का गुबार फट सकता है। अगर वो नज़रअंदाज़ करने या सारा दोष आप पर मढ़ने की कोशिश करते हैं, तो ये इस बात की ओर इशारा है, कि वो इसकी ज़िम्मेदारी ही नहीं उठाना चाह रहे हैं। आप कुछ ऐसा भी कह सकते हैं, कि "मैं अपना सारा ध्यान आपके व्यवहार पर लगाना चाह रहा/रही थी।" अफेयर अक्सर उस वक़्त पर होते हैं, जब हैल्दी रिलेशनशिप्स की मर्यादाओं का सम्मान न किया गया हो। इन्हें तय करने के लिए आपके पास सारे अधिकार होते हैं, फिर चाहे सामने वाला इंसान अफेयर करने का चाहे कोई भी कारण या "बहाना" क्यों न दे।  उदाहरण के लिए, आपके पार्टनर को उसके ऑफिस में काम करने वाले किसी भी इंसान के साथ में आपके और आप-दोनों के शादीशुदा जीवन में मौजूद परेशानियों के ऊपर बात करना चाहिए। इसके लिए आपको और आपके पार्टनर को साथ में मिलकर एक ऐसी बातों की लिस्ट तैयार करना होगी, जिनके बारे में ऑफिस के लोगों के साथ चर्चा करना स्वीकार्य है और साथ ही एक ऐसी लिस्ट भी तैयार करना होगी, जिसके बारे में उन्हें अपने ऑफिस के लोगों से कोई बात नहीं करना है। फ्रेंडशिप में किसी भी तरह सेक्सुअलिटी शामिल नहीं है। कोई भी किसी को किस नहीं कर सकता (अगर इसे आपके कल्चर में अभिवादन करने के तरीका न माना जाता हो, तो), फ्लर्ट, या दूसरे किसी तरह के सेक्सुअल बर्ताव में शामिल नहीं हो सकता। उन लोगों के साथ कहीं भी नहीं जाना चाहिए, जिनसे आपको बेवफाई मिलने का खतरा है। इसका मतलब कि इसमें सिंगल (या मेरिड) को-वर्कर के साथ में ड्रिंक्स नहीं लेना, शामिल है। ये आपको ज़रा सा अजीब जरूर लग सकता है, लेकिन सच में ये दोबारा भरोसा जगाने में आपकी मदद कर सकता है। मैरिज में इमोशनल इंटिमेसी जरूरी होती है। इसका मतलब ये बिल्कुल भी नहीं, कि आपके पास में एक भी बेस्ट-फ्रेंड नहीं हो सकता, लेकिन जरूरी बात ये है, कि आप-दोनों को आपकी हद में ही रहना चाहिए। भरोसे को दोबारा जगाने के लिए, आपके पार्टनर को ये बात समझ आना चाहिए, कि उसने आपके भरोसे को खो दिया है। इसी वजह से आपको आपके पार्टनर के हर वक़्त के ठिकानों का पता होना जरूरी है। हाँ ये आपके पार्टनर के साथ में नाइंसाफ़ी करने जैसा जरूर लग सकता है, लेकिन अगर उन्होने आपका भरोसा दोबारा जीतने का वादा किया है, तो ऐसे में ये करना काफी जरूरी है। ऐसा करते वक़्त जरा सावधानी रखें, और किसी भी तरह के नियंत्रण या माँग रखने की सीमा को न पार करें। आपका पार्टनर दिनभर में कहाँ-कहाँ जाता है, इसे पता लगाना ठीक है, लेकिन आप अगर दिनभर उसके सामने मैसेज और कॉल की लाइन लगा देंगे, तो ये आपके लिए अच्छा नहीं रहेगा, और न ही उनके द्वारा एकदम फौरन कोई जवाब न देने की स्थिति में उन्हें या आपके रिश्ते को खतरे में डालने की धमकी देना उचित है। देखिये ऐसे में आपका उन पर शक करना जायज है, लेकिन आपके बर्ताव को भी उचित होना चाहिए। आप, एक धोखा खाई हुई पार्टी होने के नाते, एक लिमिट सेट करें और आपको कब क्या जानना है, तय करें।  एक आइडिया: हर हफ्ते में दो बार लगभग 30 मिनिट का एक सेशन तैयार करें, जिसमें आप उसके पूरे हफ्ते के बारे में पूछने की बजाय, पार्टनर से उनके अफेयर के बारे में बात करें। आपके पार्टनर से ऐसी कोई भी बात उजागर करने को न कहें, जिसे सुन पाना आपके लिए बहुत दर्दनाक हो। आप ही तय करें, कि कब आपको कौन सी इन्फॉर्मेशन जानने की जरूरत है। साथ ही, आपको सारी बातों को पूरी तरह से न जानने का निर्णय लेने का हक भी है। आपका पार्टनर सच में अपने किए को लेकर पछतावा कर रहा होगा, और आपकी तरफ से माफी मिलने की आशा भी लगा रहा होगा। लेकिन दिल से निकलने वाली माफी में कुछ वक़्त लगता है। और इसके लिए कोई टाइमटेबल मौजूद नहीं है। धोखा देने वाले व्यक्ति को ये बात समझना चाहिए कि उनके पास में इस दर्द से उबरने के उपचार को निर्देशित करने का अधिकार नहीं है। आप अगर आपके पार्टनर को माफी देने से पहले, आपके दर्द से उबरने में कुछ वक़्त लेना चाहते हैं, तो ये एकदम ठीक है। आपके पार्टनर को ये समझने में मदद करने के लिए, उन्हें बताएं ,कि आप अभी भी उनके दिये हुए दर्द से नहीं उबर पायी हैं, कि आप उन्हें माफी दे सकें, और आपको कुछ और वक़्त की जरूरत हैं।  कुछ ऐसा कहें, कि “मैं तुम्हारी माफी की तारीफ करती हूँ, और मैं चाहती/चाहता हूं कि आप माफी माँगें, लेकिन मैं अभी तक आपको माफ करने के लिए तैयार नहीं हूं।” माफी न देने में भी कोई बुराई नहीं है। धोखा एक बहुत गहरा घाव होता है, और कभी-कभी ये रिश्ते को पूरी तरह से बर्बाद कर देता है। इसका मतलब ये बिल्कुल भी नहीं, कि आप एक अच्छे इंसान नहीं हैं, या फिर आप प्यार के ही काबिल नहीं हैं। अगर आप उसे माफ नहीं करना चाहते, तो न करें। धोखेबाज़ पार्टनर के साथ अपने आप अकेले निपट पाना काफी मुश्किल होता है। अगर आपके और आपके पार्टनर के लिए, इस प्रोसेस से गुजर पाना काफी मुश्किल लग रहा है, तो इससे निपटने के लिए किसी लाइसेंस्ड़ काउंसलर से मदद लें, जो इस तरह के शादीशुदा रिश्तों में आई परेशानियों के लिए ही काम किया करते हैं। एक मैरिज काउंसलर आपकी भावनाओं से निपटने और ज्यादा रचनात्मक बातचीत करने में आपकी मदद कर सकता है।  एक बात ध्यान में रखकर चलें, कि मैरिज काउंसलिंग से आपको बहुत जल्दी कोई मदद नहीं मिलेगी। किसी भी रिश्ते में दोबारा भरोसा बना सकने में वक़्त जरूर लगता है। मैरिज और कपल्स काउंसलिंग आपको आसानी से रिश्ता तोड़ने में भी मदद करते हैं। वैसे तो काउंसलर पहले आपके रिश्ते को जोड़ने की कोशिश करते हैं, लेकिन जब उन्हें इनके काम करने की कोई उम्मीद नजर नहीं आती, तब वो इसे दूसरी दिशा में मोड़ने के कदम उठा लेते हैं। आपके पार्टनर के साथ में आपके ज़्यादातर इमोशन्स को शेयर करना, और आपके पार्टनर को भी आपके साथ में ऐसा ही करने को प्रेरित करना, आपके बीच के रिश्ते के धागे को मजबूत बनाने में मदद करता है। हर रोज ये करने की आदत ही बना लें। आपके पार्टनर के सामने आपके दिल की बातें बताने की शुरुआत में ये सवाल करना शामिल हैं:  “तुम्हें याद है, हम लोग पहले कैसे रात में बात करते-करते, वॉक करके सारी कॉलोनी के चक्कर काटा करते थे? चलो आज भी हम वैसा ही करते हैं… क्या कहते हो?” “कल हम-दोनों के बीच में जो कुछ हुआ, वो उतना सही नहीं था, और मैं अब दोबारा दूसरी तरह से कोशिश करना चाहता/चाहती हूँ — अगर तुम कहो, तो मैं ऐसा करूँ, और इस बार मैं वादा करती हूँ, कि मैं गहरी साँस लूँगी और बहुत शांति से सुनुंगी। मैं यह भी कहना चाहती हूं कि मेरे लिए क्या बेहतर काम करता है और मुझे यह पता लगाना है, कि आप क्या उम्मीद कर रहे हैं।” आपके रिश्ते में आगे बढ़ने के लिए, आप-दोनों को ही एक-दूसरे की जरूरतों को समझना होगा। आपका पार्टनर क्या चाहता है और आप उससे क्या चाहते हैं, ये बताने का एक सबसे अच्छा तरीका ये है, कि आप दोनों बैठकर इसके बारे में बात कर लें। अगर आपको आपके पार्टनर की जरूरतों या इच्छाओं को लेकर कुछ संदेह है, तो इसे पता करना का सबसे अच्छा तरीका ये है, कि आप उससे सवाल करें और सुनें। अगर आपको अभी भी कोई शक है, तो और सवाल करें। उदाहरण के लिए, आप कुछ ऐसा भी बोल सकते हैं, “मुझे ऐसा लगता है, कि तुम मुझसे ________ चाहते हो। क्या मैं सही समझ रही/रहा हूँ?” कुछ अच्छे कमेंट्स करके, आपकी तरफ से उनकी तारीफ करना, किसी भी हैल्दी रिलेशनशिप का एक अहम भाग होता है। पहले तो आपके और आपके पार्टनर के द्वारा इस तरह से की जाने वाली तारीफ की जरूरत को समझने की पुष्टि करें, और आप दोनों को ही मालूम है, कि इसे कैसे करना चाहिए। एक अच्छी तारीफ में न सिर्फ सच्चाई और कोई खास बात ही होना चाहिए, बल्कि इनकी शुरुआत भी एक “तुम” स्टेटमेंट्स की बजाय “मैं” स्टेटमेंट्स से होनी चाहिए। उदाहरण के लिए, अगर आपके पार्टनर ने बहुत अच्छे से किचन की सफाई की है, तो ऐसा न कहें, कि “तुमने तो बहुत अच्छे से किचन की सफाई कर दी।” बल्कि ऐसा कहें "मुझे बहुत अच्छा लगा, कि तुमने किचन साफ कर दिया।” इस तरह से तुम की जगह पर मैं इस्तेमाल करके, आप आपके पार्टनर को को ये दर्शा पाएँगे, कि आपको कैसा फील हुआ, न कि आपने सिर्फ इसे नोटिस किया। अगर आपने आपके पार्टनर के साथ मिलकर रिश्ते को आगे बढ़ाने के बारे में विचार कर ही लिया है, तो फिर आपको आपके पार्टनर से एक वादा करने को कहना होगा, कि आगे से वो ऐसा कोई भी बर्ताव नहीं करेंगे, जिसकी वजह से वो किसी अफेयर में पड़ जाएँ। आपके पार्टनर से साफ-साफ कहें, या उनके बर्ताव में बदलाव करने योग्य शामिल बातों को लिख कर रख लें। जैसे कि, इस बात की पूरी संभावना है, कि आपका पार्टनर आपको फिर से धोखा द सकता है, तो आप-दोनों को मिलकर किसी दूसरे अफेयर के परिणामों की स्थापना करना होगी। इन परिणामों में तलाक या अन्य तरह के प्रतिघात जैसी बातें शामिल हो सकती हैं। आप दोनों को ही इन परिणामों को लिखकर रखना है और किसी वकील की मदद से इन्हें कानूनन रूप से तैयार करा लेना है। अगर आपकी ओर से पूरी सच्ची कोशिशों के बावजूद, और मैरिज काउंसलिंग के बाद भी आपको कोई सुधार नजर नहीं आया है, तो आपको इस बात को स्वीकार कर लेना चाहिए, कि ये रिश्ता अब आगे नहीं बढ़ सकता। आपका रिश्ता अब जुड़ने लायक नहीं बचा, के संकेतों में ये शामिल हैं:  हमेशा ही झगड़ा होना आपके पार्टनर के साथ कनेक्ट कर सकने की असमर्थता आपके पार्टनर के साथ संवेदना व्यक्त करने या पाने की असमर्थता दर्द और क्रोध जो समय के साथ कम नहीं होता है अपने पार्टनर को माफ करने में असमर्थता
पहले तो तय करें, कि आप फिर से भरोसे को बनाना चाहते हैं या नहीं: आपके पार्टनर के धोखा देने के तरीके को समझें: आपके पार्टनर को उस तीसरे इंसान के साथ सारी बातचीत और रिश्ते को तोड़ने की रिक्वेस्ट करें: आप जब तैयार हो जाएँ, तब आपके पार्टनर के साथ में बात करें: आपके शादीशुदा रिश्ते से बाहर के लिए कुछ बाउंडरी तैयार करें: अपने पार्टनर से उसके पूरे दिन के उसके ठिकाने के बारे में पूछें: आपके पार्टनर के धोखे के बारे में बात करें, लेकिन एक हद में रहकर: आपकी अपनी शर्तों पार उन्हें माफी दें: काउंसलर से मदद माँगें: आपके पार्टनर को आपके साथ ज्यादा खुलकर रहने के लिए प्रेरित करें: एक-दूसरे की जरूरत के बारे में ध्यान रखें: एक-दूसरे की तारीफ करें: आपके पार्टनर को बदलाव करने का कहें: किसी दूसरे अफेयर की संभावना से निपटने के लिए परिणामों की स्थापना करें: जानें, कि कब इस रिश्ते को खत्म करने का वक़्त आ गया है:
https://www.wikihow.com/Handle-a-Cheating-Partner https://www.wikihow.com/Handle-a-Cheating-Partner
Reestablishing Trust Building a Better Relationship